Kiskorú nevén van az ingatlan. Igényelhető a támogatás?
A kormányrendelet szerint igen, mert ahogy írtuk is, a támogatást igénylőnek és kiskorú gyermekének összesen minimum ötven százalékosnak kell lennie a tulajdoni hányadnak. Tehát abban az esetben is járna, ha az ingatlannak ő száz százalékban tulajdonosa lenne. Ha azonban valaki a támogatott felújítási kölcsönt is igényelni szeretné, akkor jobban utána kell nézni, hogy melyik banknál van erre módja. Nem minden pénzintézetnél lehet ugyanis hitelt igényelni olyan ingatlanra, melyben kiskorú is tulajdonos. A belső szabályzat több helyen tiltja, hogy jelzáloghitelen keresztül finanszírozzák ezt. Van olyan bank is, amelyik gyámhivatali engedélytől teszi függővé. Ha tehát nincs elég önerőnk és hitelt szeretnék felvenni, amit utólag, a támogatásból akarunk visszafizetni, akkor utána kell járni, melyik banknál van erre lehetőségünk.